מפרט אחיד לפריט 3.4 ג'

**חומרי הדברה , חומרי רעל לשימוש חקלאי**: מכירתם

**תוכן עניינים**

**פרק 1 - הוראות כלליות...........................................................................................3**

**פרק 2 - תנאים רוחביים..........................................................................................4**

**פרק 3 - המשרד להגנת הסביבה...............................................................................6**

**פרק 4 - הרשות הארצית לכבאות והצלה.....................................................................9**

**פרק 1 - הגדרות כלליות**

* 1. **בעל מקצוע מוסמך**
		1. מי ששר הפנים הסמיכו לעניין סעיף 6ב לחוק רישוי עסקים (להלן - החוק), והוא אחד מאלה:
1. מהנדס רשוי כמשמעותו בחוק המהנדסים והאדריכלים, התשי"ח-195 (להלן - חוק המהנדסים), הרשום במדור הנדסה אזרחית, ואדריכל רשוי כמשמעותו בחוק המהנדסים הרשום במדור לארכיטקטורה.
2. במבנה פשוט, כהגדרתו בתוספת הראשונה לתקנות המהנדסים והאדריכלים (רישוי וייחוד פעולות), התשכ"ז-1967 (להלן - תקנות ייחוד פעולות):
3. מהנדס או אדריכל רשום בפנקס המהנדסים והאדריכלים במדור להנדסה אזרחית או ארכיטקטורה.
4. הנדסאי כמשמעותו בתוספת הראשונה לתקנות ייחוד פעולות.
	1. **בעל עסק**
		1. לרבות בעל רישיון העסק, מבקש הרישיון, המחזיק בעסק או האדם שבהשגחתו, בפיקוחו או בניהולו פועל העסק.
	2. **גורם מוסמך ארצי**
		1. כל אחד מאלה, לפי העניין:
5. ראש רשות הרישוי שבתחומה נמצא העסק, או עובד בכיר אחר מקרב עובדיה שהוא הסמיך לעניין זה.
6. המנהל הכללי של המשרד נותן האישור, או עובד בכיר אחר מקרב עובדי משרדו שהוא הסמיך לעניין זה.
7. נציב כבאות והצלה, או קצין כבאות והצלה בכיר אחר שהוא הסמיך לעניין זה.
8. המפקח הכללי של משטרת ישראל, או קצין משטרה בכיר אחר שהוא הסמיך לעניין זה.
	1. **הוראות לצד המפרט האחיד**
		1. מסמכים ותנאים כאמור בסעיף 7ג2(ג) לחוק, שנקבעו בחיקוק, הנדרשים מבעל עסק לפי החוק, לרבות לפי סעיפים 6ב, 6ג ו-8 עד 11ב לחוק, ואולם אין באי-פרסומם כדי לפטור מן הדרישה להגישם או למלאם.
	2. **החוק**
		1. חוק רישוי עסקים, התשכ"ח-1968.
	3. **התקנות**
		1. תקנות רישוי עסקים (הוראות כלליות), התשס"א-2000.
	4. **מפרט, מפרט אחיד**
		1. מפרט, לפי סעיף 7ג1 לחוק, המאחד את התנאים לרישיון, הנדרשים מטעמם של נותני האישור לפי סעיף 7 לחוק, והמסמכים הנדרשים על-פי סעיף 6ד לחוק מעסק מהסוג האמור בתחילת המפרט והוראות לצד המפרט האחיד, המופיעות במפרט.
	5. **נותן אישור**
		1. השר להגנת הסביבה, השר לביטחון הפנים, שר העבודה, הרווחה והשירותים החברתיים, שר החקלאות ופיתוח הכפר או שר הבריאות, או מי שהם הסמיכו לתת אישור, לעניין עסק שקביעתו כטעון רישוי נעשתה בהתייעצות עמם, לשם הבטחת המטרות כאמור בסעיף 1 לחוק.
	6. **צו רישוי עסקים**
		1. צו רישוי עסקים (עסקים טעוני רישוי), התשע"ג-2013.
	7. **רישיון**
		1. רישיון עסק, היתר זמני או היתר מזורז.
	8. **רשות הרישוי**
		1. בתחום רשות מקומית - ראש הרשות המקומית או מי שהוא הסמיכו לכך.
		2. מחוץ לתחומה של רשות מקומית - מי ששר הפנים הסמיכו לכך.
	9. **שינוי בעלות**
		1. כל שינוי בזהות הבעלים הרשומים ברישיון העסק, לרבות הוספת בעל או גריעתו, וכן העברת שליטה בתאגיד כמשמעותה בחוק ניירות ערך, התשכ"ח-1968.

**פרק 2 - תנאים רוחביים**

***הוראות לצד המפרט האחיד***

* 1. אין באמור במפרט זה כדי לפטור את מבקש הרישיון מהגשת בקשה, ומקבלת אישורים מתאימים לפי החוק ולפי כל דין. מפרט זה אינו מהווה רישיון. המנהל עסק ללא רישיון עובר על החוק, ויהא צפוי לעונשים הקבועים בחוק.
	2. אין באמור במפרט זה כדי לפטור בעל עסק מקיום דרישות כל דין החל עליו, אף אם הוראות הדין אינן מופיעות במפרט.
	3. אם קיימים בעסק סוגי עסקים נוספים החייבים ברישוי לפי צו רישוי עסקים (עסקים טעוני רישוי), התשע"ג-2013, יחולו עליהם התנאים המסוימים לעסקים מסוגם, בין שהם מפורטים במפרט האחיד ובין שאינם מפורטים בו, והאמור בתנאים אלה לא יגרע מהם.
	4. לבקשה לרישיון יצורפו, לאחר שנחתמו בידי בעל מקצוע מוסמך: תרשים סביבה, מפה מצבית ותכנית עסק, כמפורט בתקנות 12-15 לתקנות. בנוסף, יצורפו לבקשה מסמכים המפורטים במפרט זה, אם ניתן להגישם בעת הגשת הבקשה.
	5. לעסק שפעילותו דורשת היתר לשימוש חורג, לפי חוק התכנון והבנייה, התשכ"ה-1965, לא יינתן רישיון לתקופה ארוכה מתוקפו של ההיתר.
	6. רישיון יוצג בעסק במקום נראה לעין.
	7. נותן אישור או רשות הרישוי רשאים להוסיף תנאים ברישיון לפי סעיף 7 לחוק.
	8. המבקש רישיון, או בעל רישיון, רשאי להגיש השגה על תנאי או מסמך שנדרש ממנו במפרט זה, למעט תנאי או מסמך שנקבע בחיקוק. את ההשגה יש להגיש לגורם מוסמך ארצי בהתאם לטופס 9 המופיע בתקנות רישוי עסקים (הוראות כלליות), תשס"א-2000.
	9. לגורם המוסמך לדון בהשגות מטעם נותן האישור, לפי טופס ההשגה, בתוך 30 ימים מיום קבלת הדרישה לפי המפרט האחיד. הנחיות לגבי אופן הגשת ההשגה מפורטות באתר. עותק של ההשגה יש להגיש לרשות הרישוי. עבור כל השגה יש לשלם אגרה בסך 323 ₪ (סכום המתעדכן מעת לעת). יודגש כי הגשת השגה אינה מתלה את תוקפה של החלטה, כל עוד לא החליט אחרת הגורם שהוגשה לו ההשגה.
	10. **ביטול רישיון או פקיעתו**
		1. לא יהיה תוקף לרישיון עסק או להיתר זמני אם חלו שינויים מהרשום בו או במסמכים המצורפים לו לגבי סוג העסק, לרבות מבניו, שטחו, הבעלות בו, מיקומו וסוג העיסוק.
		2. רישיון עסק יבוטל אם נעשו שינויים בעסק בהשוואה לתרשים הסביבה, המפה המצבית או תכנית העסק, לאחר שניתנה לבעל הרישיון הזדמנות להשמיע את טענותיו.
		3. היתר זמני יפקע בנסיבות האמורות בסעיף 2.10.2.
		4. רשות הרישוי רשאית לבטל רישיון מטעמים אחרים, לאחר התייעצות עם נותן אישור המופקד על קיום מטרה מן המטרות האמורות בסעיף 1(א) לחוק, שאי קיומה משמש עילה לביטול, ולאחר שניתנה לבעל הרישיון הזדמנות להשמיע את טענותיו.
		5. במקרה של יסוד סביר להניח שנעברה בעסק או לגביו עבירה לפי סעיף 14 לחוק (עיסוק ללא רישיון, הפרת תנאי מתנאי הרישיון או הפרה של תקנות הנוגעות לעניין), ניתן להוציא לעסק צו הפסקה מנהלי לפי סעיף 20 לחוק.
	11. **הוראות במפרט האחיד**
		1. בעל עסק ידווח לנותן האישור על כל שינוי בעסק, העלול להשפיע על העמידה בתנאי הרישיון, שלושה חודשים מראש לפחות, ויפעל לפי הנחיות נותן האישור.
	12. **תחילה**
		1. מועד תחילתן של ההוראות המפורטות בפרקים 1 (הגדרות כלליות) ו-2 (תנאים רוחביים) למפרט זה הוא ביום פרסומו של המפרט. מועד תחילתן של ההוראות המפורטות ביתרת הפרקים המופיעים במפרט זה יהיה בהתאם לאמור בכל פרק, ויחול רק על ההוראות המפורטות באותו הפרק.

**פרק 3 - המשרד להגנת הסביבה**

* 1. **הגדרות**בפרק זה -
		1. **אירוע חומרים מסוכנים** - התרחשות בלתי מבוקרת או תאונה שמעורב בה חומר מסוכן, הגורמת או עלולה לגרום סיכון לאדם ולסביבה, לרבות שפך, דליפה, פיזור, פיצוץ, התאיידות, דליקה.
		2. **אתר פסולת רעילה** - המפעל לנטרול וטיפול בפסולת תעשייתית ופסולת חומרים מסוכנים שברמת חובב.
		3. **גיליון בטיחות** - כהגדרתו בתקנות הבטיחות בעבודה (גיליון בטיחות, סיווג, אריזה, תווי סימון של אריזות), התשנ"ח-1998.
		4. **העסק** - עסק למכירת חומרי הדברה וחומרי רעל שפרטיו מופיעים בתנאים אלה.
		5. **חומר מסוכן** - כהגדרתו בחוק החומרים המסוכנים, התשנ"ג-1993 (להלן - חוק החומרים המסוכנים).
		6. **מדביר** - כהגדרתו בתקנות רישוי עסקים (הדברת מזיקים), התשל"ה-1975.
		7. **פנקס רעלים** - כמשמעותו בחוק החומרים המסוכנים.
		8. **פסולת חומר מסוכן** - כהגדרת "פסולת" בתקנות רישוי עסקים (סילוק פסולת חומרים מסוכנים), התשנ"א-1990.
	2. **חומרים מסוכנים**
		1. בעל העסק יפעיל את העסק כאשר בידיו היתר רעלים בר תוקף לפי חוק החומרים המסוכנים, לעיסוק נשוא הרישיון ובהתאם לתנאי ההיתר, אלא אם כן הכמויות והריכוזים של החומרים המסוכנים שהוא עוסק בהם פטורים מחובת החזקת היתר רעלים לפי כל דין.
		2. האמור בתנאים אלה לא יגרע מהתנאים בהיתר הרעלים שניתנו לעסק. במקרה של סתירה בין הוראות תנאים אלה ובין התנאים שניתנו בהיתר רעלים - גוברות הוראות היתר הרעלים.
		3. בעל העסק לא ימכור חומרים מסוכנים למי שאין ברשותו היתר רעלים תקף לחומרים המסוכנים ובכמות הנדרשת לקנייה, אלא אם כן הכמויות והריכוזים של החומרים המסוכנים הנדרשים נמוכים מהכמויות והריכוזים הקבועים בתקנות שהותקנו לפי חוק החומרים המסוכנים.
		4. בעל העסק ישמור במשרדו בכל עת גיליון בטיחות של כל חומר מסוכן שהוא מוכר, ויצרף לכל מכירה של חומר מסוכן עותק מגיליון הבטיחות של אותו חומר מסוכן. בעל העסק יציג או ימסור לנותן האישור את גיליון הבטיחות לפי דרישתו.
		5. בעל העסק לא ימכור ולא יציג למכירה חומר מסוכן, אלא אם כן הוא באריזה, ובעל תווית מקורית.
		6. פסולת חומר מסוכן, לרבות חומרי הדברה שנאסרו או שאינם עוד בשימוש, שפג תוקפם, מקולקלים, ארוזים באריזות פגומות או נעדרות תווית מקורית, שפך חומרי הדברה וחול ספוג בשפך חומרי הדברה נוזליים, תטופל בהתאם לכל דין.
		7. בעל העסק יפנה פסולת חומר מסוכן באמצעות מוביל פסולת חומר מסוכן מורשה לפי כל דין.
		8. **היערכות לחירום**
1. בכל מקרה של אירוע חומרים מסוכנים, ידווח בעל העסק באופן מיידי, ולא יאוחר מ-15 דקות לאחר גילוי האירוע, למוקד הסביבה של המשרד להגנת הסביבה 08-9253321 או 6911\*.
2. בעל העסק יכין ויפעיל נוהל חירום אשר מטרתו להגדיר את האחריות, הסמכויותוהפעולות לביצוע בעת אירוע חומרים מסוכנים. הנוהל יכיל את הפרטים המפורטים להלן:
3. תרחישים אפשריים של אירוע חומרים מסוכנים ואופן הטיפול המתאים לכל אחד מהם (מקרים ותגובות).
4. האמצעים הטכניים וציוד המיגון האישי לטיפול באירוע חומרים מסוכנים ומיקומם, לרבות פירוט ההתקשרויות עם קבלנים לטיפול באירועי חומרים מסוכנים.
5. רשימת גורמי חירום, לרבות משטרת ישראל, רשות הכבאות, מד"א, רשויות מקומיות והמשרד להגנת הסביבה ומספרי הטלפון שלהם.
6. רשימת אנשי צוות חירום שקבע מקרב עובדיו ודרכי ההתקשרות עמם 24 שעות ביממה, לרבות גורמים חיצוניים.
7. בעל העסק יחזיק ויעדכן את נוהל החירום עם כל שינוי באחד מסעיפיו, יבטיח שעותק ממנו יוחזק בעסק, ויתרגל אותו לפחות פעם בשנה. בעל העסק יציג או ימסור לנותן האישור עותק מנוהל החירום, על פי דרישתו.
8. בהתרחשות אירוע חומרים מסוכנים, בעל העסק יפעל על פי נוהל החירום, ובהתאם להנחיות נותן האישור.
	1. **אחסון ומכירת חומרי הדברה**
		1. בעל העסק לא יחזיק ולא ימכור תכשירי וחומרי הדברה שאינם רשומים על פי כל דין.
		2. בעל העסק יפעל בכל עת, בהתאם ועל פי המותווה בתווית של חומרי ההדברה,

לרבות לעניין אחסון וטיפול באירועי חירום.

* + 1. בעל העסק יאחסן ויציג חומרי הדברה באזור ייעודי ונפרד ממוצרי צריכה אחרים, לרבות

כלי עבודה וביגוד.

* + 1. בעל העסק לא יציג למכירה ולא ימכור מוצרי מזון או משקה בחנות.
		2. בעל העסק יאחסן חומרי הדברה לפי המפורט להלן:
1. חומרים להדברת מכרסמים מקבוצת האנטיקואגולנטים וחומרים מקבוצת סיכון 1 ו-2 יוחזקו בארון נעול ומשולט: "סכנה, רעל - חומרי הדברה", באותיות שגובהן לפחות 6 ס"מ.
2. חומרים מתלקחים במגע עם מים יאוחסנו בארון או באזור נפרד, עמידים לאש, ובאופן שאינו מאפשר חדירת מים. הארון ישולט: "4WE", באותיות שגובהן לפחות 6 ס"מ.
3. חומרים המגיבים (משחררים רעלים) במגע עם מים, יאוחסנו בארון או באזור נפרד על גבי משטח מוגבה, ויהיו מוגנים מפני מגע עם מים בכל עת. אזור האחסון ישולט: "רעלים המגיבים עם מים", באותיות שגובהן לפחות 6 ס"מ.
4. חומרי הדברה מאכלים (קורוזיביים), לרבות רעלים חומציים ורעלים בסיסיים, יאוחסנו על גבי מאצרות נפרדות המרוחקות פיסית זו מזו, וישולטו. השילוט יכלול: שם החומר, מספר או"ם וקוד פעולת חירום.
5. חומרי הדברה נוזליים לא יאוחסנו מעל חומרי הדברה שהם מוצקים או אבקות.
6. דשנים יאוחסנו בנפרד מחומרי הדברה.

**פרק 4 - הרשות הארצית לכבאות והצלה**

* 1. **הוראות חוק הנוגעות לעניין**
		1. חוק הרשות הארצית לכבאות והצלה, התשע"ב-2012.
		2. חלק ג' לתוספת השניה לתקנות התכנון והבנייה (בקשה להיתר, תנאיו ואגרות), התש"ל-1970.
	2. **הגדרות**

בפרק זה -

* + 1. **אגף אש** - חלק מבניין המופרד מחלקי הבניין האחרים באמצעות אלמנטים עמידי אש, כמפורט בתקנות התכנון והבנייה.
		2. **אמצעי בטיחות אש והצלה** - אמצעים המותקנים בנכסים, דרך קבע או באופן ארעי, ומיועדים, בין השאר, לכל אחד מאלה:
1. מניעת דלקות והתפשטותן.
2. כיבוי דלקות, צמצום נזקיהן והקלת פעולות לכיבוי דלקות.
3. מילוט וחילוץ לכודים והקלת פעולות למילוטם ולחילוצם.
4. הצלת חיי אדם ורכוש.
5. דרכי התקשרות.
6. כל צורך הנדרש לביצוע פעולות כיבוי והצלה.
	* 1. **גורם מוסמך** - אחד מאלה:
7. מעבדה שהוסמכה על ידי הרשות הלאומית להסמכת מעבדות, לפי חוק הרשות הלאומית להסמכת מעבדות, תשנ"ז-1997, בתחומים ובסוגי בדיקות שלגביהם נדרש האישור.
8. מי שיש לו תו תקן לתחזוקת מערכת בתחום שלגביו נדרש האישור.
	* 1. **גז או גפ"מ** - גז פחמימני מעובה כמשמעותו בתקן ישראלי ת"י 158 מתקנים לגזים פחמימניים מעובים (גפ"מ).
		2. **"דלת אש"** - כמשמעותה בתקן ישראלי ת"י 1212 דלתות אש - עמידות אש.
		3. **גישה למוצא בטוח (Exit Access)** - חלק מדרך מוצא, לרבות פרוזדורים ומעברים, שתחילתו בכל נקודה שהיא בעסק, וסופו בכניסה למוצא בטוח או מחוץ לעסק, או בדלת יציאה חיצונית.
		4. **דרך מוצא (Means of Egress)** - נתיב יציאה מעסק הפנוי ממכשולים, והכולל אחד או יותר ממרכיבים אלה:
9. גישה למוצא בטוח.
10. מוצא בטוח.
11. יציאה.
	* 1. **הנדסאי** - הנדסאי רשום, כמשמעותו בחוק ההנדסאים והטכנאים המוסמכים, התשע"ג-2012, אשר עוסק בתחום ובסוג בדיקות שלגביהם נדרש האישור.
		2. **חומר לא דליק** - כמשמעותו בתקן ישראלי ת"י 755 סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה.
		3. **חומר ציפוי וגימור** - חומר המשמש לציפוי, כיסוי או חיפוי, לרבות: טפטים, ציפויי עץ, שטחים, פרקט, תקרות עץ, בד או PVC.
		4. **חוק הרשות הארצית לכבאות והצלה** - חוק הרשות הארצית לכבאות והצלה, תשע"ב-2012.
		5. **חוק התקנים** - חוק התקנים, התשי"ג-1953.
		6. **ידית בהלה** - דלת בעלת מנגנון בהלה, המקיים את הדרישות המנויות בפרט 3.2.1.21 (ב) לתוספת השנייה לתקנות התכנון והבנייה.
		7. **יציאה (Exit Discharge)** - חלק מדרך מוצא, שתחילתו בסופה של גישה למוצא בטוח או בסופו של מוצא בטוח וסיומו ברחוב, בין במישרין ובין דרך שטח פתוח.
		8. **מהנדס** - מהנדס רשום, כמשמעותו בחוק המהנדסים והאדריכלים, התשי"ח-1958, אשר עוסק בתחום ובסוג בדיקות שלגביהם נדרש האישור.
		9. **מוצא בטוח (Exit)** - חלק מדרך מוצא, המופרד משאר חלקי העסק על-ידי אלמנטים עמידי אש ודלתות אש, והמוביל אל היציאה או אל מחוץ לעסק.
		10. **נותן אישור** - לעניין פרק זה, עובד [רשות הכבאות וההצלה](http://www.102.gov.il/Fire%20Documents/Legislation/FireAuthorityLaw2381.pdf), שהוסמך לכך על ידי השר לביטחון פנים.
		11. **ציוד כיבוי** - ציוד, מתקנים וחומרים המשמשים לכיבוי דלקות ומניעתן.
		12. **רשות הכבאות והצלה** - [הרשות הארצית לכבאות והצלה שהוקמה בחוק הרשות הארצית לכבאות והצלה](http://www.102.gov.il/Fire%20Documents/Legislation/FireAuthorityLaw2381.pdf) התשע"ב-2012.
		13. **תעודת בדיקה** - תעודת בדיקה בדבר התאמה לתקן שניתנה לפי סעיף 12 לחוק התקנים.
		14. **תקן ישראלי (ת"י)** - תקן ישראלי רשמי, או תקן ישראלי כמשמעותו בחוק התקנים.
		15. **תקנות התכנון והבנייה** - תקנות התכנון והבנייה (בקשה להיתר, תנאיו ואגרות), התש"ל-1970.
	1. **תנאים מוקדמים**
		1. לבקשת רישיון עסק או להיתר זמני יצורפו המסמכים הבאים:
12. אפיון רשת המים המזינה את העסק, לפי הטופס שבנספח "בדיקת אופיין רשת מים למבנה על פי נוהל 529", החתום על-ידי אחד מאלה:
13. מהנדס.
14. הנדסאי.
15. גורם מוסמך.
16. נספח תיאור אמצעים לבטיחות אש, כאמור בתקנה 11א לתקנות התכנון והבנייה.

דרישה זו לא תחול על עסק ששטחו הכולל אינו עולה על 100 מ"ר, ושאינו מיועד להכיל מעל 50 איש או לאחסון חומרים מסוכנים.

1. ניתן להגיש העתק מנספח תיאור אמצעים לבטיחות אש שצורפה לבקשה להיתר בנייה, ובלבד שיצורפו אליו כל אלה:
2. העתק מהיתר הבנייה.
3. הצהרה בחתימת ידו של המבקש, לפיה לא נעשה שינוי פנימי או שינוי בשימוש של הבניין המשמש את העסק, כולו או מקצתו, מיום הכנת הנספח האמור.
	1. **רישום ודיווח**
		1. בעל העסק יודיע לנותן האישור על כוונה לניתוק יזום של מערכות כיבוי אש על-ידו, וזאת לכל הפחות שבעה ימים לפני היום בו מתוכנן הניתוק; לעניין סעיף זה, "מערכת כיבוי אש" - אחת מהמערכות הבאות, במידה שמתקיימת לגביה חובת התקנה על פי דין - גלאים, מיזים, גנרטור, מערכת על-לחץ ושחרור עשן.
		2. בעל העסק יודיע לנותן האישור באופן מיידי בכל פעם שאחת ממערכות כיבוי אש חדלה מלפעול.
	2. **כללי**
		1. בעל העסק יפעיל את העסק תוך נקיטה והתקנת אמצעי בטיחות אש והצלה ההולמים את היקף הפעילות בעסק, רמת הסיכון הנובעת מאופי הפעילות בעסק, מספר השוהים בו, מיקומו, שטחו ולפי כל דין.
		2. אין בדרישות המופיעות במפרט זה כדי לגרוע מהדרישות הקבועות על פי כל דין, לרבות דיני התכנון והבנייה.
		3. מבלי לגרוע מכלליות האמור בסעיפים 4.5.1 ו-4.5.2, אין בהוראות מפרט זה כדי לגרוע מהדרישות הקבועות בתקנות התכנון והבנייה לצורך קבלת היתר בנייה, כפי שחלו במועד בו הוגשה הבקשה להיתר בנייה, ובכל מקום בו ישנה התייחסות במפרט לדרישות הנוגעות לבטיחות אש בעסק, הן יבואו בנוסף לדרישות תקנות אלו.
		4. הפניות במפרט לתקן ישראלי מחייבות כי תתקיים התאמה מלאה בין מבנה העסק, תכולתו ואמצעי בטיחות אש והצלה בו, לבין דרישות הקבועות בתקן, ובעל העסק, או מי מטעמו שמונה לעסוק בתחום זה, מחויב להכיר את דרישות התקן, ולוודא כי תתקיים התאמה מלאה של העסק כנדרש.
		5. דרישות המופיעות במפרט יקוימו לכל אורך תקופת פעילותו של העסק, ובעל העסק אחראי לכך שלא יתבצעו כל שינויים שהם בעסק, העומדים בסתירה להוראות המפרט ולתנאי הרישיון.
		6. תחזוקת אמצעי בטיחות אש והצלה:
4. אמצעי בטיחות אש והצלה יימצאו במצב תקין בכל עת, ובעל רישיון העסק יוודא את ביצוען של הבדיקות, הטיפולים, וכל פעולה אחרת הנדרשת לצורך כך (להלן - תחזוקת אמצעי כיבוי אש והצלה).
5. תחזוקת אמצעי כיבוי אש והצלה תתבצע לפי הוראות התקן הישראלי התקף והוראות היצרן, ואם ניתנו הוראות נוספות על-ידי נותן האישור, בהתאם להוראות אלו.
	1. **דרכי גישה**
		1. בעל העסק יבטיח את קיומן של דרכי גישה לעסק לצורך פעילות כיבוי והצלה.
	2. **הפרדות ועמידות אש**
		1. בעסק תהיה הפרדת אש ועשן בין שטח המשמש לאחסנה ובין שאר חלקי העסק, וכן בין העסק לשאר חלקי הבניין האחרים.
		2. ההפרדה האמורה תבוצע באמצעות:
6. קירות בעלי עמידות אש למשך שעתיים לפחות. הקיר יהיה בנוי מלבנים או מבלוקים או מבטון.
7. פתחי כניסה והיציאה בקירות בעלי עמידות אש יסגרו על ידי דלת או חלון בעלי עמידות אש שמשכה 30 דקות לפחות וכשל תחילי ויציבות שמשכו 90 דקות לפחות ושעומדים בתקן ישראלי ת"י 1212 דלתות-אש - עמידות-אש.
8. חומרי הציפוי והגימור שבהם ייעשה שימוש במבנה או במבנים, לרבות מבנים יבילים המשמשים את העסק יעמדו בתקן ישראלי ת"י 921 השימוש בחומרי בניה לפי תגובותיהם בשריפה. בדיקת אי דליקותם וסיווגם של החומרים תיערך בהתאם לתקן ישראלי ת"י 755 סיווג בשרפה של מוצרי בנייה ואלמנטי בניין - שיטות בדיקה וסיווג לפי תוצאות הבדיקה. לעניין סעיף זה, שימוש בחומרי ציפוי וגימור כולל הן שימוש הן פנימי והן שימוש חיצוני.
	1. **ידית בהלה**
		1. בדלת המשמשת ליציאה מחלק מהעסק או מקומה בעסק המיועדים להכיל למעלה מ-100 איש תותקן ידית בהלה.
	2. **דרכי מוצא**
		1. **פתחי יציאה**
9. בעסק המיועד להכיל עד 50 איש, יהיה פתח יציאה אחד ברוחב של 0.9 מ' נטו לפחות.
10. בעסק המיועד להכיל למעלה מ-50 איש אך לא יותר מ-500 איש, יהיו לפחות שני פתחי יציאה ברוחב של 1.1 מ' נטו כל אחד, וכיוון הפתיחה של הדלת יהיה כלפי כיוון המילוט.
11. בעסק המיועד לאחסון חומרים מסוכנים, לייצורם או לשימוש בהם וגודלו עולה על 20 מ"ר יהיו לפחות שני פתחי יציאה ברוחב של 0.9 מ' נטו לפחות כל אחד, כאשר דלת אחת לפחות תיפתח ישירות אל החוץ.
	* 1. דרכי המוצא, לרבות פתחי היציאה, יהיו פנויים מכל מכשול בכל עת.
		2. הותקן מנעול על דלת בדרך המוצא, יהיה ניתן לפתוח את הדלת מכיוון המילוט בלא מפתח נשלף.
	1. **שילוט**
		1. בדרכי המוצא בעסק יותקן שילוט וסימון, כמפורט בסימן י"ח לפרק ב' לתוספת השנייה לתקנות התכנון והבניה.
		2. בעסק יותקנו שלטים פולטי אור כמפורט מטה:
12. "חשמל, לא לכבות במים" - על גבי לוחות חשמל.
13. "מפסק זרם ראשי" - בסמוך למפסק במקום בולט ונגיש.
14. "עמדת כיבוי אש".
15. "ברזי שריפה" - בסמוך לברז.
16. "ברזי הסנקה לעמדות" - בסמוך לברז.
17. "ברזי הסנקה למתזים" - בסמוך לברז.
18. "אין להשתמש במעלית בזמן שריפה" - בסמוך למעלית.
19. "דלת אש, החזק סגורה" - על גבי הדלת בכל מקום בו נדרשת דלת אש.
20. "חדר שירות" (בהתאם לשימוש החדר הסקה/דוודים/מיזוג/אשפה וכו').
21. מספר לזיהוי קומה יותקן בחדר המדרגות בסמוך לדלת משני צידיה ומול המעלית בכל קומה.
22. מספר לזיהוי חדרי המדרגות - יותקן בסמוך לחדר המדרגות בלובי הקומתי כל קומה ובלובי קומת הכניסה.
	* 1. הכיתוב יהיה על השלט בגוון אדום על רקע לבן, גובה כתיב האותיות יהיה 3 ס"מ לפחות, עוביין 7 מ"מ לפחות, השלט ימוקם בסמוך למתקן בגובה 1.5 מ' לפחות מגובה הרצפה.
		2. חומרים מסוכנים ישולטוויסומנו.
	1. **תאורת חירום**
		1. בעסק תותקן תאורת חירום, שתתחיל לפעול ותאיר את נתיב המילוט במקרה של כשל באספקת החשמל, או נפילה במתח החשמל.
		2. תאורת החירום תותקן מעל פתחי העסק ובמעברים המשרתים יותר מ-6 אנשים, או שאורכם עולה על 15 מטרים, בפרוזדורים ובחדרי מדרגות, לאורך דרך המוצא ולאורך מעברי מילוט, כולל מעברי מילוט אחוריים, בשטח העסק.
		3. תאורת החירום תתבסס על גופי תאורה עצמאיים, הניזונים מסוללות נטענות או מערכת מרכזית לגיבוי חשמלי מבוקרת טעינה, הכוללת מצבר נטען. גופי תאורת חירום יהיו מוזנים משני מעגלי הזנה נפרדים, המוזנים ממערכות נפרדות.
		4. גופי תאורת החירום יתאימו לתקן ישראלי ת"י 20, חלק 2.22, מנורות: דרישות מיוחדות - מנורות לתאורת חירום.
	2. **מערכת אספקת מים (כולל ברזי כיבוי)**
		1. בעל העסק ינקוט בכל האמצעים הדרושים על מנת שאספקת המים תהא בכמות ובלחץ הדרושים לשם פעולתו התקינה של כלל ציוד הכיבוי שיש להתקין בעסק.
		2. בעסק ששטחו הכולל עד 800 מ"ר, יותקן ברז כיבוי חיצוני בקוטר של "3 בהתאם לתקן ישראלי ת"י 448 הידרנט לכיבוי אש חלק 1 וחלק 3, במרחק שלא יעלה על 80 מטרים מהעסק.
		3. בעסק ששטחו הכולל מעל 800 מ"ר, יותקנו ברזי כיבוי חיצוניים בקוטר של "3 על זקף בקוטר של "4 בהתאם לתקן ישראלי ת"י 448 הידרנט לכיבוי אש חלק 1 וחלק 3, בפריסה הבאה: ברז כיבוי בסמוך לכניסה הראשית לעסק וברזי כיבוי נוספים בהיקף העסק, כאשר המרחק בין 2 ברזים סמוכים לא יעלה על 80 מטר.
		4. במבנה בעל 3 קומות ומעלה, יותקן חיבור כבאים להסנקת מים לברזי הכיבוי המתוקנים בו. ברז ההסנקה יוצב מחוץ למבנה במרחק שלא יעלה על 6 מטרים מקצהו.
	3. **ציוד כיבוי**
		1. בעסק ששטחו עד 120 מ"ר, יותקן גלגלון כיבוי אש עם זרנוק בקוטר "3/4, באורך שייתן מענה לכיסוי כל שטח העסק עם מזנק צמוד. תשתית הצינורות לגלגלון תהיה ממתכת. אם קיימת הפרדת אש ועשן בין חלקי העסק, יש להתקין ציוד כאמור בכל אחד מחלקיו.
		2. בעסק ששטחו מעל 120 מ"ר תותקנה עמדות כיבוי אש, הכוללות כל אחת:
23. ברז כיבוי בקוטר "2.
24. 2 זרנוקים בקוטר "2 באורך 15 מ' כל אחד.
25. מזנק בקוטר "2.
26. גלגלון עם צינור בקוטר "3/4 עם מזנק צמוד.
27. מטפה אבקה במשקל של 6 ק''ג.

הציוד יאוכסן בארון, שמידותיו לכל הפחות: גובה 120 ס''מ, רוחב 80 ס''מ ועומק 30 ס''מ. על הארון ייכתב: ''עמדת כיבוי אש''.

* + 1. תשתית הצינורות לברזים הרשומים לעיל תהיה מתכת.
		2. בעסק יוצבו מטפי כיבוי מסוג אבקה יבשה, בגודל של 6 ק''ג. מספר המטפים יתאים לתקן ישראלי ת"י 129, חלק 2, מטפים מיטלטלים - התאמה, התקנה וסימון. בדיקת המטפים ותחזוקתם תיעשה לפי האמור בתקן ישראלי ת"י 129, חלק 1, מטפים מיטלטלים - תחזוקה.
		3. עמדות כיבוי האש תותקנה בסמוך לפתחי היציאה ובמקומות נוספים, כך שיתנו מענה לכיסוי כל שטח העסק.
		4. ציוד הכיבוי יהיה נגיש וזמין, ויוחזק במצב תקין בכל עת.
	1. **מערכת מתזים**
		1. במקומות המפורטים להלן תותקן מערכת כיבוי אש אוטומטית במים על פי תקן הישראלי ת"י 1596 מערכות מתזים: התקנה (להלן - מערכת מתזים):
1. מטווח הפועל בבניין - ככל ששטח העסק גדול מ-1,000 מ"ר או בעל 3 קומות או יותר, או בעל קומה תחתית הכוללת יותר מ-200 מ"ר.
2. במבנה בעל עמידות אש שאינה עולה על 60 דקות לפי תקן ישראלי ת"י 931 עמידות אש של אלמנטי בניין.
	* 1. בעסק ששטחו הכולל מעל 500 מ"ר נדרש להתקין מערכת מתיזי מים (ספרינקלרים) שתענה לנקבע בתקן ישראלי 1596 מערכת מתזים - התקנה. במקרים הבאים:
3. בעסק שנמצא מתחת לבניין מגורים (מבנה מעורב מסחר + מגורים).
4. בעסק הנמצא בשדרת חנויות ברחובות העיר ואשר מופרד משאר העסקים בקירות עמידי אש למשך 60 דקות לפחות.
	* 1. מערכת המתזים תתוכנן ותותקן לפי האמור בתקן ישראלי ת"י 1596 מערכות מתזים - התקנה. ככל שאין הפרדות אש בין יעודים או שימושים, תתוכנן ותותקן בחלקים אלה מערכת בהתאם לרמת הסיכון המחמירה ביותר.
		2. מערכת המתזים תתאים בכל עת לסיווג המבנה, ייעודו, מיקומו, שטחו, השימוש בו, ודרגת סיכון האש של חלקיו (כגון: אזור אחסנה, אזור משרדים, אזור מכירות וכו').
		3. יש לקבל אישור בכתב על התאמת תוכניות מערכת המתזים והצהרת מהנדס, כי מתקיימות דרישות תקן ישראלי ת"י 1596. העתק מתעודת בדיקה והצהרת מהנדס כמשמעותו בתקן האמור יוגשו לנותן האישור.
		4. מערכת המתזים תתוחזק במצב תקין בכל עת.
		5. בדיקת מערכת המתזים תיעשה על פי תקן ישראלי ת"י 1928, מערכות לכיבוי אש במים - בקרה, בדיקה ותחזוקה. העתק מתעודת הבדיקה בצירוף מפרט הבדיקה יוגש לנותן האישור.
	1. **מערכות גילוי אש ועשן**
		1. במקומות המפורטים להלן תותקן מערכת גילוי אש ועשן על פי תקן ישראלי ת"י 1220, חלק 3 מערכות גילוי אש - הוראות התקנה ודרישות כלליות במקרים ובמקומות הבאים:
5. מטווח הפועל בבניין - ככל ששטח העסק הכולל מעל 300 מ".
6. במבנה יביל שעמידות האש שלו מעל 60 דקות לפי תקן ישראלי ת"י 931 עמידות אש של אלמנטי בניין.
	* 1. במידה והותקנו מתיזים, יותקנו גם צופרים ונצנצים.
		2. המערכת תהיה פרוסה בכל חלקי העסק.
		3. מערכות ההתראה וגילוי אש ועשן תתוחזקנה במצב תקין בכל עת.
		4. בדיקת מערכות ההתראה וגילוי האש והעשן תיעשנה על פי דרישות תקן ישראלי ת"י 1220, חלק 11, מערכות גילוי אש - תחזוקה. העתק מתעודת הבדיקה, שתיערך לפי נוסח נספח ג' לתקן הנ"ל, יוגש לנותן האישור.
	1. **מערכת חשמל**
		1. בלוחות חשמל הממוקמים בעסק תותקנה המערכות הבאות:
7. לוח חשמל בעל זרם של 63 אמפר - ככל שנדרש להתקין בעסק מערכת גילוי אש ועשן, יותקן גלאי עשן בלוח החשמל.
8. לוח חשמל בעל זרם של 80 אמפר - ככל שנדרש להתקין בעסק מערכת גילוי אש ועשן, יותקנו גלאי עשן בלוח החשמל, ומערכת ניתוק לוח חשמל ממקור ההזנה.
9. לוח חשמל בעל זרם של 100 אמפר ומעלה - תותקן מערכת גילוי אש או עשן הכוללת גלאים, מערכת כיבוי אוטומטית יבשה, ומערכת ניתוק לוח חשמל ממקור ההזנה.
10. על אף האמור בסעיף 4.16.1.(3), אין חובה להתקין מערכת כיבוי אוטומטית בלוח חשמל בעל זרם של 100 אמפר ומעלה, המקיים את כל הדרישות הבאות:
11. עומד בתקן ישראלי ת"י 1439.
12. מותקן בו גלאי עשן.
13. מותקנת בו מערכת ניתוק לוח חשמל ממקור הזנה.
14. נמצא באזור כיסוי של מערכת כיבוי אוטומטית.
	* 1. מערכת גילוי האש ו/או העשן המותקנת בלוח החשמל תותקן על פי דרישות תקן ישראלי ת"י 1220, חלק 3, מערכות גילוי אש - הוראות התקנה ודרישות כלליות.
		2. מערכת הכיבוי האוטומטית היבשה, המותקנת בלוח החשמל, תותקן על פי דרישות תקן ישראלי, ת"י 5210, מערכות לכיבוי-אש בארוסול, או תקן ישראלי ת"י 1597, מערכות כיבוי אש אוטומטיות בגז כיבוי, בהתאם לסוג המערכת המותקנת.
		3. במבנה ששטחו עולה על 500 מ"ר, יותקן מפסק חשמל חירום במקום בולט ונגיש, אשר במקרה חירום ינתק את זרם החשמל לכל המבנה.
		4. מערכת גילוי אש ועשן המותקנת בלוח החשמל תתוחזק במצב תקין, בכל עת.
		5. מתקני החשמל בעסק ייבדקו באופן תקופתי בהתאם להנחיית רשות הכבאות וההצלה: "בדיקה תקופתית למתקני חשמל - עדכון", ועל פי כל דין.
	1. **מערכות שליטה בעשן**
		1. בעסק ששטחו עולה על 500 מ"ר בלא חלונות, או ששטח חלונותיו שניתנים לפתיחה ידנית קטן מ-2% משטח רצפתו, ובחלקי מבנה אחרים (כגון מחסנים חדרים טכניים וכו'), יהיו סידורי שליטה בעשן בהתאם לקבוע בפרט 3.5.3.1 לתוספת השנייה לתקנות התכנון והבניה.
		2. מערכת השליטה בעשן תתוחזק במצב תקין בכל עת.
	2. **מערכת מיזוג אוויר**
		1. מערכת מיזוג האוויר המותקנת בעסק תענה לדרישות תקן ישראלי ת"י 1001, בטיחות אש בבניינים.
	3. **מערכת למסירת הודעות (כריזת חירום)**
		1. בעסק ששטחו הכולל מעל 500 מ"ר תותקן מערכת מסירת הודעות (כריזת חירום).
		2. מערכת מסירת ההודעות (כריזת חירום) תתוחזק במצב תקין, בכל עת.
	4. **חומרים מסוכנים**
		1. יש להגיש היתר רעלים מהמשרד להגנת הסביבה, הכולל את כול סוגי החומרים המסוכנים המאוחסנים במקום (במידה ונדרש).
	5. **גנרטור חירום**
		1. בעסק אשר נדרש להתקין משאבות מים לכיבוי אש, או מפוחי יניקת עשן לפי מפרט זה ועל פי כל דין, יותקן גנרטור, אשר יהיה בכוחו לספק גם זרם חשמל בשעת חירום להפעלתם.
		2. הגנרטור יותקן בהתאם לקבוע בפרט 3.7.4.1 (ב)-(ח) לתוספת השנייה לתקנות התכנון והבנייה.
		3. הגנרטור יתוחזק במצב תקין בכל עת.
	6. **לוח פיקוד כבאים**
		1. בעסק שנדרש על פי דין להתקין בו מערכות מתזים, גלאים וניהול עשן או מערכות נוספות שנקבעו לעניין זה על-ידי נותן האישור, יותקן לוח פיקוד כבאים הכולל: לוח בקרה של מערכות גילוי וכיבוי אש, מפסק תלת-מצבי להפעלת מערכות שליטה בעשן, מפסק תלת-מצבי לשליטה במערכת על לחץ, מפסק שליטה בפתחי שחרור עשן אוטומטיים, וכן מפסק חשמלי ראשי, מפסק הפעלת גנרטור חירום, מערכת הפעלת כריזת חירום וטלפון כבאים - ככל שמערכות אלה נדרשות.
	7. **משטר הפעלות מערכות בטיחות אש – אינטגרציה**
		1. יש לבצע בדיקת משטר הפעלות ואינטגרציה בעסק, בו נדרש להתקין שניים או יותר מאמצעי בטיחות האש וההצלה הבאים, ככל שקיימים:
15. מערכת גילוי אש ועשן.
16. מערכת מתיזים אוטומטית.
17. מערכת שליטה בעשן.
18. גנרטור חירום.
19. סגירת דלתות אוטומטית.
20. מעליות.
21. מערכת על לחץ.
22. לוח פיקוד כבאים.
	* 1. הבדיקה תיעשה בהתאם להוראה מספר 536, משטר הפעלות מערכות בטיחות אש - אינטגרציה.כאשר קיימת מערכת שחרור עשן מאולצת יצורף לאישור גם טבלת משטר בדיקה ופירוט סוג המערכת.
		2. יש לקבל אישור בכתב של גורם מוסמך או מהנדס על התאמת המערכות לדרישות הוראה מספר 536 הנ"ל. העתק האישור יוגש לנותן האישור. כאשר קיימת מערכת שחרור עשן מאולצת, יש לצרף לאישור גם טבלת משטר בדיקה.
	1. **מערכת גז**
		1. מערכת הגז המשמשת את העסק תענה לנדרש בתקן ישראלי ת"י 158 מיתקנים לגזים פחמימניים מעובים, המסופקים בתוך מכלים מיטלטלים.
		2. על כל המכשירים והאביזרים לצריכת גז המשמשים את העסק יותקנו התקנים להפסקת זרימת גז במקרה של דליפה כולל ניתוק מקורות אנרגיה.
		3. צנרת ההזנה לכל צרכני הגז תהיה עשויה מצינור מתכתי מסוג פלב"מ גמיש ומחוזק ברשת פלב"מ.
		4. מערכת הגז, המכשירים והאביזרים לצריכת גז והמנדפים הקיימים בעסק, יתוחזקו במצב תקין בכל עת.
	2. **תיק שטח**
		1. בעל עסק, ששטחו הכולל עולה על 2,000 מ"ר, יגיש לנותן האישור תיק שטח, אשר יוכן לפי הוראה מספר 503, הכנת תיק שטח (להלן - תיק שטח).
		2. בעל העסק ישמור על תיק השטח מעודכן בכל עת.
		3. בעל העסק יגיש לנותן האישור תיק שטח מעודכן לפחות אחת לשנה קלנדרית.
		4. בעל העסק יעדכן את תיק השטח בשינויים בעסק שיש בהם כדי להוסיף או לגרוע מוקדי סיכון או שינוי בפרטי בעלי התפקידים, או דרכי ההתקשרות לצורך דיווח או תקשורת בעת אירוע, וזאת בתוך 14 יום ממועד השינוי.
		5. בעסק אשר נידרש בהיתר רעלים בדרגהA או-B לפי תקנות החומרים המסוכנים (אמות מידה לקביעת תוקף התרים), התשס"ג-2003 יש להגיש העתק "תיק מפעל" שהוכן בהתאם לתקנה 4 לתקנות רישוי עסקים (מפעלים מסוכנים), התשנ"ג-1993.
	3. **אישורים**
		1. על פי דרישת נותן האישור, ימציא בעל העסק מסמכים ואישורים על תקינות ציוד הכיבוי, ובכלל זה:
23. אישור גורם מוסמך, כי חומרי הציפוי והגימור שבהם נעשה שימוש במבנה המשמש את העסק נבדקו ועומדים בתקן ישראלי ת"י 921, השימוש בחומרי בנייה לפי תגובותיהם בשריפה.
24. אישור כי כל ציוד הכיבוי במים (עמדות כיבוי, גלגלונים, ברזי כיבוי, זרנוקים, מזנקים) נבדק ונמצא תקין.
25. אישור כי מטפי הכיבוי הקיימים בעסק נבדקו בהתאם לתקן ישראלי ת"י 129, חלק 1, מטפים מיטלטלים: תחזוקה, ונמצאו תקינים. האישור יינתן על-ידי אדם שהוסמך לכך על ידי הרשות לכבאות והצלה.
26. אישור כי מערכת החשמל המותקנת במקום נבדקה ונמצאה תקינה, בהתאמה לחוק החשמל התשי"ד-1954 (להלן - חוק החשמל) ותקנותיו, כולל תאורות החירום המותקנות במקום. על האישור לכלול התייחסות למיקום ותקינות מפסק חשמל ראשי לשעת חירום, וטבלה המפרטת את מיקום לוחות החשמל, מספרם ואת גודל האמפר של כל לוח. האישור יינתן על-ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
27. אישור על בדיקת התאמתה ותקינותה של מערכת הגז לדרישות תקן ישראלי ת"י 158, לרבות התייחסות לגלאי הגפ"מ. האישור יינתן על ידי בעל רישיון לעבודת גפ"מ לפי חוק הגז (בטיחות ורישוי), התשמ"ט-1988, אשר רשאי ליתן אישור כאמור, בהתאם לסוג רישיונו.
28. אישור גורם מוסמך המעיד על תקינות המערכת האוטומטית לגילוי אש. האישור יוגש על טופס לפי נספח ג' לתקן ישראלי ת"י 1220, חלק 11, ויכלול גם התייחסות לתקינות מערכת הגילוי, הכיבוי והניתוק האוטומטי בארונות החשמל, ככל שמערכות אלה מותקנות בעסק.
29. אישור גורם מוסמך המעיד שמערכת הכיבוי המותקנת בארון החשמל נבדקה ונמצאה תקינה בהתאמה מלאה לתקן ישראלי ת"י 5210, מערכות לכיבוי-אש בארוסול או תקן ישראלי ת"י 1597 מערכות כיבוי אש אוטומטיות בגז כיבוי, בהתאם לסוג המערכת המותקנת.
30. אישור כי מערכת מסירת הודעות (כריזת חירום) נבדקה ונמצאה תקינה, ועל כך שהמערכת כוללת ספק כוח עצמאי, נקודת שליטה, ורמקולים הנשמעים בכל שטחי העסק. האישור יינתן על-ידי בעל רשיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
31. אישור גורם מוסמך, כי המערכת האוטומטית לכיבוי אש (ספרינקלרים) נבדקה ונמצאה תקינה בהתאמה מלאה לתקן ישראלי ת"י 1928. על האישור לכלול את מפרט הבדיקה.
32. אישור כי גנרטור החירום נבדק ונמצא תקין. האישור יינתן על-ידי בעל רישיון לעבודות חשמל לפי חוק החשמל, אשר רשאי ליתן אישור כאמור, בהתאם לסוג רישיונו.
33. אישור גורם מוסמך, כי מערכות בטיחות האש וההצלה תואמות את דרישות[הוראה מספר 536, משטר הפעלות מערכות בטיחות אש - אינטגרציה](http://www.102.gov.il/Fire%20Documents/CommissionerDirective/Directive536.pdf). כאשר קיימתמערכת שחרור עשן מאולצת, יצורפו לאישור גם טבלת משטר בדיקה ופירוט סוג המערכת.
34. אישור גורם מוסמך או מהנדס, כי מערכת שחרור העשן נבדקה ונמצאה תקינה. באישור תפורט סוג המערכת שנבדקה.
35. אישור גורם מוסמך, כי מערכת מיזוג האוויר המותקנת בעסק נבדקה, ונמצאה תקינה בהתאם לדרישות תקן ישראלי ת"י 1001, בטיחות אש בבניינים.
36. היתר רעלים מהמשרד להגנת הסביבה, הכולל את כול סוגי החומרים המסוכנים המאוחסנים במקום (במידה ונדרש).
	1. **נספחים**
		1. את פרסומי הרשות הארצית לכבאות והצלה ניתן למצוא ולהוריד באתר הרשות הארצית לכבאות והצלה ולהורידם ממנו.